stanford-oval/wikipedia huggingface dataset:
Francisco Conceição

Francisco Conceição Go Ahead Eaglesin ja Ajaxin välisessä ottelussa huhtikuussa 2023.
Francisco Fernandes da Conceição (s. 14. joulukuuta 2002 Coimbra) on portugalilainen jalkapalloilija, pelipaikaltaan laitahyökkääjä. Hän edustaa Italian Serie A:ssa pelaavaa Juventusta lainalla portugalilaisseura Portosta. Hän on pelannut myös alankomaalaisseura Ajaxissa. Hän pelasi Portugalin A-maajoukkueessa ensimmäisen kerran vuonna 2024.
Conceiçãon junioriseuroja olivat muun muassa Sporting, Padroense ja vuodesta 2018 Porto. Hän nousi Porton edustusjoukkueeseen kaudella 2020–2021, jolloin hän pelasi 14 Primeira Ligan ja kaksi Mestarien liigan ottelua mutta oli avauskokoonpanossa vielä vain yhdessä Primeira Ligan ottelussa. Seuraavalla kaudella hän pelasi Primeira Ligassa 25 ottelua, joissa hän teki kaksi maalia, Mestarien liigassa kaksi ottelua ja Eurooppa-liigassa yhden ottelun mutta oli yhä avauskokoonpanossa vain yhdessä Primeira Ligan ottelussa ja muutamassa cup-ottelussa. Hän voitti sekä liigamestaruuden että Portugalin cupin. Kaudella 2022–2023 Conceição pelasi alankomaalaisseura Ajaxissa 19 Eredivisie-ottelua, joissa hän pääsi neljä kertaa avaukseen. Mestarien liigassa hän pelasi kolme ottelua ja teki maalin alkulohkon päätösottelussa Rangersia vastaan. Eurooppa-liigassa hän pelasi yhden ottelun.
Conceição palasi syyskuussa 2023 lainasopimuksella Portoon. Hän pelasi kaudella 2023–2024 Primeira Ligassa 27 ottelua, joissa hän teki viisi maalia, ja nyt hän oli jo useimmiten avauskokoonpanossa. Porton voittamassa Portugalin cupissa hän pelasi kuusi ottelua ja teki yhden maalin. Mestarien liigassa hän pelasi kahdeksan ottelua ja teki maalin alkulohkon päätöskierroksella Šah’tar Donetskia vastaan. Kaudeksi 2024–2025 hän siirtyi jälleen Porton omistukseen.
Conceição on pelannut Portugalin eri nuorisomaajoukkueissa alle 16-vuotiaista alle 21-vuotiaisiin. Hän pelasi yhteensä yhdeksän ottelua alle 21-vuotiaiden EM-kilpailuissa 2021, jolloin Portugali saavutti hopeaa, ja 2023, jolloin Portugali karsiutui puolivälierissä. Conceição teki vuoden 2021 turnauksessa maalin alkulohkossa Sveitsiä ja puolivälierässä Italiaa vastaan.
Conceição pelasi Portugalin A-maajoukkueessa ensimmäisen kerran maaliskuussa 2024 ystävyysottelussa Sloveniaa vastaan ja toisen kerran kesäkuussa 2024 ystävyysottelussa Suomea vastaan. EM-kilpailuissa 2024 hän pelasi kolmannen A-maaottelunsa tultuaan vaihdosta kentälle turnauksen ensimmäisessä alkulohko-ottelussa Tšekkiä vastaan. Hän teki Tšekki-ottelussa 2–1-voittomaalin. Hän pelasi täydet minuutit kolmannessa alkulohko-ottelussa Georgiaa vastaan sekä tuli vaihdosta kentälle neljännesvälierässä Sloveniaa ja puolivälierässä Ranskaa vastaan.
Francisco Conceiçãon isä Sérgio Conceição on maajoukkuejalkapalloilija ja jalkapallovalmentaja, joka teki muun muassa kolme maalia Saksaa vastaan EM-kilpailuissa 2000. Myös Francisco Conceiçãon isoveljet Sérgio, Rodrigo ja Moisés ovat jalkapalloilijoita.
Galloromaaniset kielet

Galloromaaniset kielet ja murteet kartalla
Galloromaaniset kielet on yksi romaanisen kieliperheen haaroista.

Galloromaanisiin kieliin kuuluvat seuraavat kielet ja murteet:
D'oïl-kielet
Keskiset murteet:
ranskan kieli (perustuu Pariisin alueen murteeseen)
Orléanais'n murre
Tourangeaun murre
Berrichonin murre
Pohjoiset murteet:
Normannin kieli
Picardin kieli
Vallonin kieli
Läntiset murteet
Anjoun murre
Menin murre
Gallon kieli
Lounaiset murteet
Angulemin murre
Poitevinin murre
Saintongeaisin murre
Kaakkoismurteet
Burgundin kieli
Franc-comtoisin kieli
Bourbonnaisin murre
Itäiset murteet
Lorrainin murre
Champagnen murre
Arpitaani (franco-provençal)- usein luokitellaan ranskan tai oksitaanin murteeksi. Puhuma-alue sijaitsee ranskan ja oksitaanin kielialueiden välissä.
Jotkut tutkijat liittävät tähän haaraan Etelä-Ranskassa puhuttujen oksitaanin ja gascognen (Gascognen alueella puhutun) kielen, joskus katalaanin (jota puhutaan Andorrassa, Pyrénées-Orientales'n alueella ja Itä-Espanjassa). Useimmiten oksitaani, katalaani ja gascogne luetaan erilliseen oksitaanoromaaniseen haaraan.
Funny Girl (kappale)

|  Funny Girl |
| --- | --- |

Kappaleen tiedot
Esittäjä(t):  Laura Rizzotto
Kesto:  03:03
Tyylilaji:  pop
Julkaistu:  6. joulukuuta 2017
Säveltäjä(t):  Laura Rizzotto
Sanoittaja(t):  Laura Rizzotto
Tuottaja(t):  Laura Rizzotto
Albumilta:  AMBER
Euroviisutiedot
Vuosi:  2018
Maa:  Latvia
Kieli:  englanti
Sijoitus:  –.
Pisteet:  –
Sijoitus semifinaalissa:  12.
Pisteet semifinaalissa:  106
Video:  videolinkki
Funny Girl on latvialais-brasilialaisen laulajan Laura Rizzotton esittämä kappale, jolla hän edusti Latviaa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kahdenneksitoista ja täten karsiutui finaalista.
Rizzotto esittämässä kappalettaan Euroviisujen harjoituksissa.
Fire Emblem Heroes

| Fire Emblem Heroes |
| --- | --- |

Kehittäjä:  Intelligent Systems Nintendo
Julkaisija:  Nintendo
Jakelija:  Nintendo eShop, Google Play ja App Store
Ohjaaja:  Kouhei Maeda Shingo Matsushita
Tuottaja:  Masahiro Higuchi Yu Sasaki Hideki Konno
Käsikirjoittaja:  Kouta Nakamura Kouhei Maeda Satoko Kurihara Yuu Ohshima 
Taiteilija:  Mai Kusakihara Yusuke Kozaki
Säveltäjä:  Hiroki Morishita
Pelisarja:  Fire Emblem
Pelimoottori:  Unity
Julkaistu:  2. helmikuuta 2017
Lajityyppi:  taktinen roolipeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Android, iOS
Hinnoittelutapa:  mikromaksut
Jakelumuoto:  Google Play, App Store
Lisää peliartikkeleitaVideopelien teemasivulla
Infobox OK         : 
Fire Emblem Heroes on Nintendon julkaisema taktinen roolipeli, joka julkaistiin 2. helmikuuta 2017 Androidille ja iOS:lle. Se on päivitetty muunnelma aiemmista Fire Emblem -peleistä.
Vastaanotto

Pelillä on arvosteluja keräävällä Metacritic-sivustolla 73 pistettä sadasta. Peli tuotti julkaisupäivänä 2,9 miljoonaa dollaria. Joulukuuhun 2017 mennessä peli oli tuottanut 240 miljoonaa dollaria. Tammikuuhun 2020 mennessä peli oli tuottanut 656 miljoonaa dollaria, ja se oli Nintendon tuottavin mobiilipeli.
Aiheesta muualla

Fire Emblem: Heroes MobyGamesissa (englanniksi)
Pelin virallinen sivusto (englanniksi)
Friikki

Friikki voi tarkoittaa
kummajainen
jonkin asian innokas harrastaja tai ihailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Friikki”, voi hakea sivunnimihaulla, laajalla sivunnimihaulla tai tekstihaulla.
Frank Rost

| 0 | 1 | 2 |
| --- | --- | --- |

Henkilötiedot
Koko nimi: Frank Peter Rost
Syntymäaika: 30. kesäkuuta 1973 (ikä 51)
Syntymäpaikka:  Karl-Marx-Stadt, Itä-Saksa
Pelipaikka: maalivahti
Pituus: 194 senttimetriä
Seura
Seura:  New York Red Bulls
Pelinumero: 1
Junioriseurat
1981–1982 1982–1986 1986–1991:  Lok. W. Leipzig  Chemie Böhlen  Leipzig
Seurat
| Vuodet | Seura | O (M) |
| 1991–1992 1992–1995 1992–2002 2002–2007 2007–2011 2011 |  Markkleeberg  Werder Bremen II  Werder Bremen  Schalke  HSV  New York Red Bulls | 33 (0) 94 (0) 147 (1) 130 (0) 149 (0) 11 (0) |
Maajoukkue
| 2002–2003 |  Saksa | 4 (0) |
 Seurajoukkueuran tilastot kattavat vain kansalliset sarjat, päivitetty 5. lokakuuta 2011.  Maajoukkueuran tilastot päivitetty 5. helmikuuta 2011.
Frank Rost (s. 30. kesäkuuta 1973 Karl-Marx-Stadt, Itä-Saksa) on entinen saksalainen jalkapalloilija, joka viimeksi pelasi MLS-liigassa pelaavassa New York Red Bullssissa. Aikaisemmin hän on pelannut Saksalaisissa Markkleeburgissa, Werder Bremen II:ssä, Werder Bremenissä, Schalkessa ja Hamburger SVssä. Maajoukkueessa hän on pelannut neljästi.
Rostin molemmat vanhemmat olivat maajoukkuetason käsipalloilijoita. Hänen isänsä Peter voitti kultaa Moskovan olympialaisissa vuonna 1980 ja hänen äitinsä Christina voitti hopeaa Montrealin olympialaisissa vuonna 1976 ja pronssia Moskovan olympialaisissa vuonna 1980.
Aiheesta muualla

Frank Rostin sivusto (saksaksi)
Friiseinsaaret

| Friiseinsaaret |
| --- | --- |

  
Merialue:  Pohjanmeri
Suurin saari:  Texel
Muita saaria:  Sylt, Amrum, Fanø
Pinta-ala:  1 047 km²
Valtio
Valtio:  Alankomaat, Saksa, Tanska
Asutuskeskukset:  Texel (Alankomaat)  Westerland (Saksa)  Nordby (Tanska)
Friiseinsaaret ovat saariryhmä Euroopan luoteisosassa, Pohjanmeren kaakkoisosassa. Saaret sijaitsevat Alankomaiden, Saksan ja Tanskan rannikoilla Friisinmaan edustalla. Friiseinsaaret jakautuvat kolmeen pienempään saariryhmään: Länsifriiseinsaariin, Itäfriiseinsaariin ja Pohjoisfriiseinsaariin.
Saariketju on noin 5–30 kilometrin päässä rannikolta, ja ne ulottuvat Alankomaiden Den Helderin kaupungin edustalta Elbejoen suulle ja siitä suoraan pohjoiseen Saksan Schleswig-Holsteinin ja Tanskan Jyllannin niemimaan rannikkoa pitkin. Saariryhmä on yhtenäinen ketju, vaikka se onkin perinteisesti jaettu kolmeen osaan.
Friiseinsaaret erottaa mantereesta matala Vattimeri, jossa on vuoroveden vaikutuksesta paikoin hiekkatasankoja sekä niin sanottuja vatteja. Matalan veden aikaan joiltain saarilta voi kävellä mantereelle tai saarelta toiselle. Kalastus ja maatalous ovat saarten tärkeimmät talouden alat. Matkailijoita saarille tulee hiekkarantojen ja lomakohteiden ansiosta.
Fire Emblem: Shadow Dragon

| Fire Emblem: Shadow Dragon |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Säveltäjä:  Yuka Tsujiyoko
Pelisarja:  Fire Emblem
Julkaistu:  2008
Lajityyppi:  taktinen roolipeli
Pelimuoto:  moninpeli ja yksinpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7 
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Fire Emblem: Shadow Dragon on Intelligent Systemsin kehittämä ja Nintendon julkaisema taktinen roolipeli. Peli on julkaistu vuonna 2008 Nintendo DS:lle.
Peli on uusintaversio Fire Emblem -sarjan ensimmäisestä pelistä Fire Emblem: Shadow Dragon and the Blade of Light. Peli on sarjan ensimmäinen Nintendo DS:lle julkaistu peli, ja viides Euroopassa ja Pohjois-Amerikassa julkaistu. Peli on sarjan yhdestoista peli.
Juoni

Sata vuotta kukistumisensa jälkeen Medeus on palannut. Maanpakoon ajetun Marth-prinssin tehtävä on pelastaa kuningaskunta tuholta. Onnistuakseen tehtävässä Marthin on löydettävä hänen isänsä pyhä Falchion-miekka sekä Fire Emblem. Vasta kun nämä kaksi esinettä yhdistyvät Marthin käsissä, hän voi kohdata pimeyden johtajan Gharnefin, kostaa isänsä murhan ja siskonsa kidnappauksen sekä tuhota Medeus-lohikäärmeen lopullisesti. Tällöin rauha palaa Altean kuningaskuntaan.
Uudet ominaisuudet

Nintendo Wi-Fi -taisteluominaisuudet ja Nintendo DS:n sisäänrakennetulla mikrofonilla verkossa keskusteleminen.
Aiheesta muualla

Fire Emblem: Shadow Dragon MobyGamesissa (englanniksi)
Francisco Cases Andreu

Francisco Cases Andreu

Francisco Cases Andreu (s. 23. lokakuuta 1944) on katolisen kirkon espanjalainen pappi. Hän sai vihkimyksensä 14. huhtikuuta 1968.
Cases Andreusta tuli piispa vuonna 1994. Hän toimi Albaceten (1996–2005) piispana ennen nimitystään Kanariansaarten piispaksi, jona häntä edelsi Ramón Echarren Istúriz. Kanariansaarten hiippakunnan nimestä huolimatta se ei kata kaikkia Kanariansaaria vaan Las Palmasin maakunnan saaria.
Aiheesta muualla

Catholic-hierarchy.org: Bishop Francisco Cases Andreu (englanniksi)
Creuse (joki)

| Creuse |
| --- | --- |
 Creuse ja sen ylittävä silta, Pont Noir, Gargilesse-Dampierressa
Alkulähde:  Plateau de Millevaches, Le Mas-d'Artige  45°43′43″N, 2°10′47″E
Laskupaikka:  Port-de-Piles Ports  45°00′23″N, 0°34′03″E
Maat:  Ranska
Pituus:  263,38 km
Alkulähteen korkeus:  811 m
Virtaama:  85 m³/s
Valuma-alue:  10279 km²
 Creuse kartalla
Creuse on joki Ranskassa Centre-Val de Loiren ja Nouvelle-Aquitainen alueilla, Creusen, Indren, Indre-et-Loiren ja Viennen departementeissa.
Creuse laskee Vienneen, joka on Loiren sivujoki. Creusen departementti on saanut nimensä Creuse-joen mukaan.
Maantiede > Joen kulku

Creuse on 263,38 kilometrin pituinen. Se alkaa Creusen departementista 811 metrin korkeudelta merenpinnasta lähellä Chirat-nimistä paikkaa Plateau de Millevachesissa Mas-d'Artigen kunnassa.
Joki laskee Vienneen 45 metrin korkeudella merenpinnasta lähellä Bec des Deux Eaux -nimistä paikkaa Porte-de-Pilesin ja Portsin kuntien rajalla, joka on samalla Viennen ja Indre-et-Loiren departementtien raja.
Creusen lähde vuonna 2012.
Maantiede > Jokivarren departementit ja kunnat

Creuse kulkee Creusen, Indren, Indre-et-Loiren ja Viennen departementeissa seuraavien kuntien kautta: (lueteltu kunkin departementin osalta aakkosjärjestyksessä)
Maantiede > Jokivarren departementit ja kunnat > Creusen departementissa

Ahun
Ajain
Alleyrat
Anzême
Aubusson
Blessac
Le Bourg-d'Hem
La Celle-Dunoise
Champsanglard
Clairavaux
Cressat
Crozant
Croze
Felletin
Fransèches
Fresselines
Glénic
Jouillat
Maison-Feyne
Le Mas-d'Artige
Mazeirat
Moutier-d'Ahun
Moutier-Rozeille
Pionnat
Saint-Fiel
Saint-Laurent
Saint-Maixant
Saint-Martial-le-Mont
Saint-Médard-la-Rochette
Saint-Quentin-la-Chabanne
Saint-Sulpice-le-Dunois
Sainte-Feyre
Villard
Aubusson vuonna 2018.
La Celle-Dunoise vuonna 2008.
Clairavaux vuonna 2018.
Crozant vuonna 2017.
Croze vuonna 2018.
Felletin vuonna 2018.
Moutier-d'Ahun vuonna 2018.
Pionnat vuonna 2018.
Saint-Martial-le-Mont vuonna 2018.
Saint-Médard-la-Rochette vuonna 2018.
Maantiede > Jokivarren departementit ja kunnat > Indren departementissa

Argenton-sur-Creuse
Badecon-le-Pin
Baraize
Le Blanc
Ceaulmont
Chasseneuil
Chitray
Ciron
Cuzion
Éguzon-Chantôme
Fontgombault
Gargilesse-Dampierre
Lurais
Le Menoux
Néons-sur-Creuse
Oulches
Le Pêchereau
Le Pont-Chrétien-Chabenet
Pouligny-Saint-Pierre
Preuilly-la-Ville
Rivarennes
Ruffec
Saint-Aigny
Saint-Gaultier
Saint-Marcel
Saint-Plantaire
Sauzelles
Thenay
Tournon-Saint-Martin
Argenton-sur-Creuse vuonna 2018.
Le Blanc vuonna 2016.
Ceaulmont vuonna 2015.
Ciron vuonna 2014.
Cuzion vuonna 2004.
Éguzon-Chantôme vuonna 2008.
Fontgombault vuonna 2011.
Lurais vuonna 2011.
Saint-Gaultier vuonna 2008.
Tournon-Saint-Martin vuonna 2011.
Maantiede > Jokivarren departementit ja kunnat > Indre-et-Loiren departementissa

Abilly
Barrou
La Celle-Saint-Avant
Chambon
Descartes
La Guerche
Nouâtre
Ports
Tournon-Saint-Pierre
Yzeures-sur-Creuse
Yzeures-sur-Creuse vuonna 2010.
Maantiede > Jokivarren departementit ja kunnat > Viennen departementissa

Buxeuil
Lésigny
Leugny
Mairé
Les Ormes
Port-de-Piles
La Roche-Posay
Saint-Rémy-sur-Creuse
Mairé vuonna 2016.
Saint-Rémy-sur-Creuse vuonna 2011.
Maantiede > Valuma-alue

Ranskan kansallisessa vesistöjen tietojärjestelmässä (BD Carthage) jokien valuma-alueet on jaettu neljän tasoisiin pienempii osiin: hydrografisiin seutuihin (ransk. régions hydrographiques), sektoreihin (ransk. secteurs), alasektoreihin (ransk. sous-secteurs)  ja hydrografisiin vyöhykkeisiin (ransk. zones hydrographiques).
Creuse kulkee seuraavien 30 hydrografisen vyöhykkeen kautta:
Creuse lähteestään Gionneen saakka
Creuse välillä Gionne – Rozeille
Rozeille välillä Cotesin puro – Creuse
Creuse välillä Rozeille – Tranloup'n puro
Creuse välillä Tranloup'n puro – Chezalet'n puro
Creuse välilä Chezalet'n puro – Mazeaux'n puro
Creuse välillä Mazeaux'n puro – Pont de Chatren puro
Creuse välillä Pont de Chatren puro – Petite Creuse
Petite Creuse välillä Moulin de Gautroun puro – Creuse
Creuse välillä Petite Creuse – Sédelle
Sédelle välillä Brezantine – Creuse
Creuse välillä Sédelle – Gargilessen puro
Creuse välillä Gargilessen puro – Bouzanne
Bouzanne välillä Creusanîais – Creuse
Creuse välillä Bouzanne – Drouille
Creuse välillä Drouille – Brion
Creuse välillä Brion – Saint Victorin puro
Creuse välillä Saint Victorin puro – Suin
Suin välilä Mer Rougen lampi – Creuse
Creuse välillä Suin – Gartempe
Gartempe välillä Ris – Creuse
Creuse välillä Gartempe – Luire
Luire sivujokineen ;
Creuse välillä Luire – Claise
Claise välillä Aigronne – Creuse
Creuse välillä Claise – Esves
Esves välillä Ligoire – Creuse
Creuse välillä Esves – Vienne
Vienne välillä Trois Moulinsin puro – Creuse
Vienne välillä Creuse – Bousouse.
Tärkeimpien jokien valuma-alueet Creusen departementissa.
Tärkeimpien jokien valuma-alueet Indren departementissa.
Tärkeimpien jokien valuma-alueet Indre-et-Loiren departementissa.
Tärkeimpien jokien valuma-alueet Viennen departementissa.
Maantiede > Valuma-alue > Viranomaiset

Ranskassa vesihallinto on kansallisen lainsäädännön ja EU:n direktiivien mukaisesti järjestetty hydrografisten altaiden mukaan, joita manner-Ranskassa on seitsemän. Creuse sijaitsee Loire-Bretagnen alueella, jossa vesihallinnosta vastaa Agence de l'eau Loire-Bretagne
Brennen, Creusen, Anglinin ja Claisen vesivaroja hallinnoi Syndicat mixte d’aménagement de la Brenne, de la Creuse, de l’Anglin et de la Claise (CMABCAC).
Hydrologia

Creusen virtaamaa ja sen vaihteluja on mitattu Leugneen vuonna 1964 perustetulla mittausasemalla. Aseman kautta kulkevan joen osuuden valuma-alueen pinta-ala on 7997 neliökilometriä.
Creusen virtaama vaihtelee sangen merkittävästi eri vuodenaikoina. Joen keskimääräinen virtaama on 74 kuutiometriä sekunnissa, mutta talvikuukausina joulukuusta huhtikuuhun sen se on keskimäärin yli 100 m3/s, suurin helmikuussa, kun taas elokuussa virtaama pienee keskimäärin 19,7 kuutiometriin sekunnissa. Nämä ovat kuitenkin vain keskimääräisiä lukemia, sillä Creusessa esiintyy usein myös tulvia, joiden aikana sen virtaama on paljonkin vuodenajan keskiarvoa suurempi.
| Creusen keskivirtaama Leugnyssä eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 133,0 | 133,0 |
| Helmikuu | Helmikuu |    | 147,0 | 147,0 |
| Maaliskuu | Maaliskuu |    | 116,0 | 116,0 |
| Huhtikuu | Huhtikuu |    | 98,90 | 98,90 |
| Toukokuu | Toukokuu |    | 85,70 | 85,70 |
| Kesäkuu | Kesäkuu |    | 51,50 | 51,50 |
| Heinäkuu | Heinäkuu |    | 25,20 | 25,20 |
| Elokuu | Elokuu |    | 19,70 | 19,70 |
| Syyskuu | Syyskuu |    | 23,90 | 23,90 |
| Lokakuu | Lokakuu |    | 32,30 | 32,30 |
| Marraskuu | Marraskuu |    | 56,00 | 56,00 |
| Joulukuu | Joulukuu |    | 104,0 | 104,0 |
Hydrologia > Pienimmät virtaamat

Keskimäärin joka viides vuosi Creusen virtaama Leugnyssä laskee 7,8 kuutiometriin sekunnissa.
Hydrologia > Tulvat

Leugnyssä mitattiin 6. maaliskuuta 2006 Creusen tähän mennessä suurin paikkakunnalla mitattu hetkellinen virtaama: 1 240 kuutiometriä sekunnissa. Suurin koko vuorokauden keskivirtaama on kuitenkin mitattu 16. helmikuuta 1990, jolloin se oli 1 110 kuutiometriä sekunnissa. Todennäköisyyslaskelmien mukaan maaliskuun 2006 tulva ei kuitenkaan ollut erityisen poikkeuksellinen, vaan Galtonin jakaumaa käyttäen on arvioitu, että keskimäärin kerran 10 vuodessa joen virtaama ylittää 990, kerran 20 vuodessa 1 100 ja kerran 50 vuodessa 1 300 kuutiometriä sekunnissa.
Vertailun vuoksi voidaan todeta, että Marnen virtaama sen alajuoksulla lähellä Pariisia nousee kerran kymmenessä vuodessa 510 ja kerran 50 vuodessa 650 kuutiometriin sekunnissa. Vaikka Creusen keskivirtaama on selvästi pienempi, nämä kerran 10 tai 50 vuodessa ylitetyt arvot ovat lähes kaksi kertaa niin suuret kuin Marnella, jonka valuma-alue on selvästi laajempi.
Hydrologia > Sademäärä

Creusen valuma-alueen keskimääräinen sademäärä on 293 millimetriä vuodessa, mikä vastaa 9,3 litraa neliökilometriä kohti sekunnissa. Tämä on hieman vähemmän kuin Ranskassa keskimäärin ja myös vähemmän kuin muualla Viennen valuma-alueella.
Hydrologia > Veden tila ja tavoitteet

Vesistön tilan tarkkailua varten Creuse on jaettu vesimassoihin, joilla on seuraavaan talukkoon merkityt koodit ja nimet. Taulukkoon on merkitty myös tietoja jokiveden tilasta vuonna 2013.
| Koodi  >   | Nimi (ranskaksi)  >   | Nimen suomennos  > Ekologinen   | Jokiveden tila vuonna 2013  > Biologinen   | Yleinen fysikaalis-kemiallinen   | Erityisiä saasteita   |  |  |
| --- | --- | --- | --- | --- | --- | --- | --- |
| FRGR0363a   | La Creuse et ses affluents depuis la source jusqu'à la retenue des Combes   | Creuse ja sen sivujoet joen lähteeltä Combesin sulkuun saakka   | Hyvä   | X   | Hyvä   | X   |  |
| FRGR0364a   | La Creuse depuis retenue des Combes jusqu'à la confluence avec le ruisseau des Chers   | Creuse Combesin sulusta Chersin puron suulle   | Hyvä   | Hyvä   | Keskinkertainen   | X   |  |
| FRGR0364b   | La Creuse la confluence avec le ruisseau des Chers jusqu'au complexe de L'Âge   | Creuse Chersin puron suulta L'Âgen kompleksiin   | Hyvä   | Hyvä   | Hyvä   | X   |  |
| FRGR0364d   | La Creuse depuis le complexe de L'Âge jusqu'au complexe d'Éguzon    | Creuse L'Âgen kompleksista Éguzonin kompleksiin   | Hyvä   | Keskinkertainen   | Keskinkertainen   | Hyvä   |  |
| FRGR0365b   | La Creuse depuis le complexe d'Éguzon jusqu'à la confluence avec la Gartempe   | Creuse Éguzonista Gartempen yhtymäkohtaan   | Keskinkertainen   | Keskinkertainen   | Hyvä   | Hyvä   |  |
| FRGR0366a   | La Creuse depuis confluence avec la Gartempe jusqu'à Descartes   | Creuse Gartempen yhtymäkohdasta Descartesiin   | Keskinkertainen   | Keskinkertainen   | Hyvä   | Hyvä   |  |
| FRGR0366b   | La Creuse depuis confluence avec la Gartempe jusqu'à Descartes et La Creuse Descartes jusqu'à la confluence avec la Vienne   | Creuse Descartesista Vienneen saakka   | FRGR0366b   | Hyvä   | Hyvä   | Hyvä   | X   |
|   | Ekologinen   | Biologinen   | Yleinen fysikaalis-kemiallinen   | Erityisiä saasteita   |
| --- | --- | --- | --- | --- |
| FRGR0363a   | Hyvä   | X   | Hyvä   | X   |
| FRGR0364a   | Hyvä   | Hyvä   | Keskinkertainen   | X   |
| FRGR0364b   | Hyvä   | Hyvä   | Hyvä   | X   |
| FRGR0364d   | Hyvä   | Keskinkertainen   | Keskinkertainen   | Hyvä   |
| FRGR0365b   | Keskinkertainen   | Keskinkertainen   | Hyvä   | Hyvä   |
| FRGR0366a   | Keskinkertainen   | Keskinkertainen   | Hyvä   | Hyvä   |
| FRGR0366b   | Hyvä   | Hyvä   | Hyvä   | X   |
|   | Ekologinen   | Kemiallinen   | Yleinen   |
| --- | --- | --- | --- |
FRGR0363a  : Hyvä  
FRGR0364a  : Hyvä  
FRGR0364b  : Hyvä  
FRGR0364d  : Hyvä  
FRGR0365b  : Hyvä  
FRGR0366a  : Hyvä  
FRGR0366b  : Hyvä
Historia > Nimen alkuperä

Creusen nimen vanhoja kirjoitusasuja ovat olleet Crosa 700-luvulla, Chrosa vuonna 730, Crosa vuonna 936 ja Croza vuonna 1310. Oksitaaniksi joen nimi on Cruesa.
Nimen on selitetty johtuvan ranskan kielen syvää tai rotkomaista tarkoittavasta sanasta "creux", joka on muinaisrankassa esiintynyt muodossa cruose.  Ranskan sana creux ja sen oksitaaninkielinen vastine cròs ovat galloromaanista alkuperää. Ernest Nègren mukaan sanan levinneisyysalue, joka Ranskan lisäksi käsittää myös Pohjois-Italiaan, viittaa siihen, että se on peräisin kelttiläisistä kielistä.
Joen nimi esiintyy myös neljän sen varrella olevan kunnan nimissä: Argenton-sur-Creuse, Néons-sur-Creuse, Saint-Rémy-sur-Creuse ja Yzeures-sur-Creuse.
Historia > Taiteilijayhteisö

Creusen varrelle Crozantin ja Fresselinesin kuntiin muodostui 1800-luvun lopulla pääasiassa maisemamaalareista muodostunut taiteilijayhdyskunta, joka tunnetaan nimellä École de Crozant ("Crozantin koulu" tai pikemminkin "koulukunta".)  Oleskellessaan Fresselinesissä vuonna 1889 Claude Monet maalasi yhden teossarjoistaan Creusen kahden haaran  yhtymäkohdan läheisyydessä. Siihen kuuluu 23 maalausta.